કરોળિયા ના જાળામાંથી બનાવવામાં આવતું રેશમ સ્‍ટીલના જેટલી શકિત ધરાવે છે. આ રેશમનો ઉલ્‍લેખ ઇતિહાસમાં જોવા મળે છે. કહેવાય છે કે ચંગીસખાન લડાઇના સમયે આવા જાળાનાં તાતણાંમાંથી બનાવેલા ખાસ વસ્‍ત્રો પહેરતો. નેશનલ જીયોગ્રાફી ચેનલમાં એકવાર દર્શાવવામાં આવેલ કે આવા જાળામાંથી બનાવેલ દોરડા વડે જમ્‍બો જેટ વિમાનને ખેંચી શકાય છે. કુદરતની આવી કમાલ જોઇને વૈજ્ઞાનિકોએ આવું કૃત્રિમ સ્‍પાઇડરસિલ્‍ક કાપડ બનાવવાના પ્રયત્‍નો શરુ કર્યા છે. કારણ કે આવા મજબૂત દોરડા અને વસ્‍ત્રોની બજારમાં માંગ ઘણી છે.